கேள்வி: பஞ்ச புராணம் - பஞ்சபுராணம் ஓதுதல் பற்றி நீங்கள் என்ன அறிந்துள்ளீர்கள்?
பதில்: சிவாலயம் ஆறுகால பூசைகளின் போது பஞ்சபுராணம் ஒதுதல் நிகழ்கிறது. இதற்காக தேவாரம், திருவாசகம் திருக்கோவையார், திருவிசைப்பா, திருப்பல்லாண்டு, திருத்தொண்டர்புராணம் ஆகிய ஐந்து பகுதிகளிலிருந்தும் ஒரு பாடல் வீதம் பாடப்படுகிறது. பஞ்சபுராணம் பாட துவங்கும் போது 'திருச்சிற்றம்பலம்' என்று சொல்லி துவங்கி, விநாயகர் வாழ்த்துப் பாடலுடன் ஆரம்பிக்க வேண்டும். பின்னா் மேற்கூறிய 5 பகுதிகளிலிருந்து ஒருபாடல் வீதம் பாடி, தொடா்ந்து அருணகிாி நாதா் பாடிய திருப்புகழ் தொகுப்பில் இருந்து "ஏறுமயிலேறி விளையாடுமுகம் ஒன்றே" என்ற பாடலுடன் "வான்முகிழ் வழாது பெய்க" என்ற கந்த புராண வாழ்த்துப்பாடல் பாடி நிறைவு செய்வது வழக்கம்.